Martsa ng Milyong Katao

Ang Martsa ng Milyong Katao ay isang kilos protesta sa Pilipinas kung saan layunin buwagin ang Priority Development Assistance Fund (o higit na kilala sa tawag na "Pork Barrel") dahil sa Pork Barrel Scam. Ang panawagan sa kilos protesta ay umikot sa social media, kagaya ng Facebook at Twitter, upang magsagawa ng malawakang protesta sa 26 Agosto 2013 sa Liwasang Rizal sa Maynila at sa ibang lungsod sa Pilipinas at sa ibang bansa. Isang pahina sa Facebook ang ginawa na may pamagat na "Abolish Pork Barrel"  o "Buwagin ang Pork Barrel" kung saan nag-imbita ng mga kalahok para sa protesta. Sinabi ng isa sa tagapangasiwa na si Peachy Rallonza-Bretana, na walang pangunahing grupong nag organisa, ang protesta ay parang bola ng niyebe na mabilis na kumalat. Isang araw bago ang protesta, 18,000 katao ang nauna ng dumating sa Liwasang Rizal.

Lokasyon

Ang kabuuang kilos protesta ay ginanap sa Quirino Grandstand sa Liwasang Rizal sa Maynila ang kabiserang lungsod. Nagkaroon din ng kilos protesta sa iba't-ibang pangunahing lungsod ng bansa, kabilang ang  Lungsod ng Bacolod, Baguio, Cebu, Cagayan de Oro, Lungsod ng Dabaw, Dagupan, Digos, Dumaguete, Iloilo City, Lungsod ng Kidapawan, Legazpi, Lungsod ng Naga, Camarines Sur, Lungsod ng Puerto Princesa, Tacloban, Lungsod ng Zamboanga at Negros Occidental. Ilang manggagawang Filipino sa ibang bansa ay nag tipon tipon din at nagsagawa ng protesta laban sa Priority Development Assistance Fund. Ilang protesta ang ginanap sa Dammam at Riad sa Arabyang Saudi, Hinebra sa Suwisa, Bangkok sa Thailand, San Francisco, Los Angeles, California at New York sa Estados Unidos, London sa  Nagkakaisang Kaharian, Hong Kong, Canada, Taiwan, Vietnam at sa United Arab Emirates.

Pagsakop sa mga Website ng Pamahalaan
Ang grupong PrivateX, isang pangkat ng mga aktibista sa internet ay nakapasok at napalitan ang 30 website ng pamahalaan noong kinaumagahan ng Agosto 26, ilang oras bago magsimula ang protesta.

Mga Sanggunian

2013 sa Pilipinas
Mga protesta sa Pilipinas